Publication: Magyar Közlöny
Issue: MK-2011-32 (Year: 2011, Number: 32)
Era: contemporary
Section: 43a. Kapcsolt vállalkozás: a számvitelrõl szóló 2000. évi C. törvény (a továbbiakban: Sztv.) 3. § (2) bekezdés 7. pontja
Paragraph Index: 1019

(4) A korábbi földgázkereskedõ az (1) bekezdés a) pontja szerinti visszaigazolással egyidejûleg köteles az érintett rendszerüzemeltetõnél bejelenteni a földgázellátásról szóló törvény rendelkezéseinek végrehajtásáról szóló kormányrendeletben meghatározottak szerint a kereskedõváltást, és a földgáz-kereskedelmi szerzõdés megszûnésének idõpontját, a felhasználási hely egyedi azonosító számának alkalmazásával kezdeményezni a kapacitáslekötési szerzõdés módosítását. Az új földgázkereskedõ az (1) bekezdés a) pontja szerinti visszaigazolás kézhezvételét követõen haladéktalanul, de a földgáz-kereskedelmi szerzõdés megszûnésének idõpontját legalább 21 nappal megelõzõen az érintett rendszerüzemeltetõ részére bejelenti az új földgáz-kereskedelmi szerzõdés hatálybalépésének idõpontját, továbbá a felhasználási hely egyedi azonosító számának alkalmazásával kezdeményezi a kapacitás lekötési szerzõdés megkötését vagy módosítását. A rendszerüzemeltetõ köteles a kereskedõváltással kapcsolatos kapacitáslekötési szerzõdések megkötését vagy módosítását legkésõbb a földgáz-kereskedelmi szerzõdés megszûnésének idõpontját megelõzõ 4. napig elvégezni. 31/C. § (1) Az érintett rendszerüzemeltetõ köteles a földgázellátásról szóló törvény végrehajtásáról szóló kormányrendeletben a kereskedõváltással kapcsolatban meghatározott feladatait a földgáz-kereskedelmi szerzõdés megszûnésének idõpontjáig teljesíteni. A földgáz-kereskedelmi szerzõdés megszûnésétõl számított 20 napon belül a korábbi földgázkereskedõ a felhasználóval és az új földgázkereskedõvel egyeztetve köteles végszámlát kibocsátani. A kereskedõváltással érintett földgázkereskedõk és a felhasználó kötelesek egymással és az érintett rendszerüzemeltetõkkel együttmûködni.

Source: https://magyarkozlony.hu/hivatalos-lapok/f7e48fc4af6c1657c434780b6bc3081e5f24fbff/dokumentumok/6902b1ff19c7824fa369c867f96fdbcbd0290a56/letoltes